Ο **Μάρκο Μπαλότα** (γεννημένος στις 3 Απριλίου 1964) είναι Ιταλός πρώην επαγγελματίας ποδοσφαιριστής που αγωνίζονταν ως τερματοφύλακας.

Η επαγγελματική του καριέρα διήρκεσε 25 χρόνια, αλλά δεν έπαιξε ποτέ στην εθνική Ιταλίας. Κατείχε επίσης τη διάκριση του γηραιότερου παίκτη που εμφανίστηκε ποτέ τόσο στη Σέριε Α όσο και στο Τσάμπιονς Λιγκ.

Κατά τη διάρκεια των 15 σεζόν που αγωνίστηκε στην Σέριε Α, ο Μπαλότα εμφανίστηκε σε 138 αγώνες για έξι συλλόγους, κυρίως για τις: Μόντενα και Λάτσιο.

Καριέρα
-------

### Πρώτα χρόνια

Γεννημένος στο Καζαλέκκιο ντι Ρένο, στην Εμίλια-Ρομάνια, ο Μπαλότα αναδύθηκε μέσα από το σύστημα νέων της Μπολόνια πριν ξεκινήσει ως βασικός με τον σύλλογο της πόλης Μπόκα Σαν Λατσάρο. Το καλοκαίρι του 1984 εντάχθηκε στη Μόντενα, όπου παρέμεινε για τα επόμενα έξι χρόνια. Τον Ιανουάριο του 1991 πήρε μεταγραφή στην Τσεζένα, αλλά έμεινε μόνο για έξι μήνες πριν αγοραστεί από την Πάρμα η οποία ήταν επίσης στην Σέριε Α.

Ο Μπαλότα ήταν σε εξαιρετική φόρμα κατά την περίοδο 1992–93, καθώς η Πάρμα κέρδισε το Κύπελλο Κυπελλούχων Ευρώπης και τερμάτισε τρίτη στο πρωτάθλημα. Ωστόσο, η δυναμική του δεν συνεχίστηκε την επόμενη σεζόν και έκανε μόνο τρεις εμφανίσεις στο πρωτάθλημα. Ξεκίνησε και στους δύο αγώνες στη συνολική νίκη της ομάδας με 2–1 επί της Μίλαν στο ΟΥΕΦΑ Σούπερ Καπ,  αλλά ο Λούκα Μπούτσι προτιμήθηκε αντί αυτού για το Κύπελλο Κυπελλούχων της σεζόν 1993–94, καθώς η Πάρμα έφτασε στον τελικό για δεύτερη συνεχόμενη χρονιά, στον οποίο ηττήθηκε από την Άρσεναλ. 

Ο Μπαλότα υπέγραψε με την Μπρέσια το 1994, με την οποία υποβιβάστηκε στη μοναδική του σεζόν με την ομάδα. Στη συνέχεια πέρασε την επόμενη σεζόν στη Σέριε Β με τη Ρετζιάνα, πετυχαίνοντας την άνοδο με την πρώτη του χρόνια με τον σύλλογο. Αφού υποβιβάστηκε την επόμενη χρονιά, έφυγε για τη Λάτσιο για την περίοδο 1997-98, αρχικά ως τρίτη επιλογή τερματοφύλακα.

Μετά από τρεις σεζόν με τους *Biancocelesti*, ο Μπαλότα απόλαυσε ένα σύντομο πέρασμα με την Ίντερ, η οποία απέκτησε τον παίκτη ως μέρος της μετακίνησης πολλών δισεκατομμυρίων λιρών του Άντζελο Περούτσι στην Ίντερ. Η Ίντερ ισχυρίστηκε ότι το κόστος μεταγραφής για τους Μπαλότα και Περούτσι ήταν 7 δισεκατομμύρια και 40 δισεκατομμύρια αντίστοιχα (άρα 33 δισεκατομμύρια συν τον Μπαλότα), ενώ η *La Gazzetta dello Sport* ισχυρίστηκε ότι το κόστος μεταγραφής του Περούτσι ήταν 35 δισεκατομμύρια συν τον Μπαλότα.  Κατά τη διάρκεια αυτού του χρονικού διαστήματος δόθηκε επίσης δανεικός στη Μόντενα, βοηθώντας την να προβιβαστεί στην πρώτη κατηγορία το 2002 και στη συνέχεια να υπογράφει μόνιμα με την ομάδα δωρεάν.

Ο Μπαλότα παρέμεινε στο Στάδιο Αλμπέρτο Μπράλια μέχρι τον υποβιβασμό του συλλόγου στα τέλη της σεζόν 2003–04, περνώντας την επόμενη σεζόν στην Τρεβίζο και τη δεύτερη κατηγορία. Παρά την τέταρτη θέση που κατέλαβε η ομάδα, προβιβάστηκε στη θέση της Τζένοα αφού η τελευταία υποβιβάστηκε στη Σέριε C1 μετά από ένα σκάνδαλο στημένων αγώνων, και επέστρεψε ξανά στη κορυφαία κατηγορία μετά από την επιστροφή του στη Λάτσιο ως αντικαταστάτης του Φαμπρίτσιο Κασάτσα ως τρίτος τερματοφύλακας.

### Κερδίζοντας ρεκόρ και αποχώρηση

 Ο Μπαλότα με τη Λάτσιο το 2007
Ο Μπαλότα είχε οκτώ αγώνες ως βασικός κατά τη διάρκεια της σεζόν 2005–06, ως αντικαταστάτης των τραυματισμένων Περούτσι και Ματέο Σερένι. Στις 23 Οκτωβρίου 2005, σημείωσε το ρεκόρ ως ο γηραιότερος παίκτης που έπαιξε στην πρώτη κατηγορία όταν ξεκίνησε στον αγώνα της Λάτσιο εναντίον της Ρόμα σε ηλικία 41 ετών και 203 ημερών, ξεπερνώντας το προηγούμενο ρεκόρ που είχε σημειωθεί στις 7 Μαΐου 1983 όταν ο Ντίνο Ζοφ έπαιξε το τελευταίο του παιχνίδι σε ηλικία 41 ετών και 34 ημερών.  

Λόγω των συνεχιζόμενων προβλημάτων τραυματισμών του Περούτσι την επόμενη σεζόν, ο Μπαλότα έκανε έντεκα εμφανίσεις στο πρωτάθλημα καθώς η Λάτσιο τερμάτισε τρίτη πίσω από την Ίντερ και τη Ρόμα. Στη συνέχεια κέρδισε μια θέση στο ΟΥΕΦΑ Τσάμπιονς Λιγκ.

Ο Μπαλότα ξεκίνησε τους δύο πρώτους αγώνες του 2007–08, μέχρι που τα γάντια δόθηκαν στον νέο απόκτημα της ομάδας Φερνάντο Μουσλέρα για τους επόμενους πέντε γύρους. Μετά την εντός έδρας ήττα με 5–1 από τη Μίλαν στις 7 Οκτωβρίου 2007, ανέκτησε την αρχική θέση στην ενδεκάδα, την οποία διατήρησε μέχρι το τέλος της σεζόν.  Ξεκίνησε επίσης σε όλους τους αγώνες του Τσάμπιονς Λιγκ, στους οποίους έγινε ο γηραιότερος παίκτης που έπαιξε ποτέ στη διοργάνωση κατά τη διάρκεια της ισοπαλίας 1-1 με τον Ολυμπιακό στις 18 Σεπτεμβρίου 2007, σε ηλικία 43 ετών και 168 ημερών, ξεπερνώντας το προηγούμενο ρεκόρ. που κατείχε ένας άλλος Ιταλός, ο Αλεσάντρο Κοστακούρτα, ο οποίος ήταν 40 ετών και 211 ημερών στην ήττα της Μίλαν από την ΑΕΚ στις 21 Νοεμβρίου 2006.  

Ο Μπαλότα αποσύρθηκε μετά τη λήξη του συμβολαίου του με τη Λάτσιο στο τέλος της σεζόν, εκδηλώνοντας ενδιαφέρον να συνεχίσει την καριέρα του, πριν τελικά υπογράψει συμφωνία ως γενικός διευθυντής στην πρώην ομάδα του, Μόντενα. Ωστόσο, αυτή η εμπειρία ήταν βραχύβια και, μετά από μόλις 35 ημέρες, αποφάσισε να σταματήσει να εργάζεται στο κλαμπ. 

Στα τέλη του 2008, ο Μπαλότα επέστρεψε με την ομάδα της Prima Categoria (όγδοο επίπεδο) την Κάλκαρα Σαμότζια, αλλά σε άλλη θέση: επιθετικός .

Διακρίσεις
----------

**Μόντενα** 

* Σέριε Γ: 1985–86, 1989–90

**Πάρμα** 

* Κύπελλο Ιταλίας: 1991–92
* Κύπελλο Κυπελλούχων Ευρώπης: 1992–93
* ΟΥΕΦΑ Σούπερ Καπ: 1993

**Λάτσιο** 

* Σέριε Α: 1999–2000
* Κύπελλο Ιταλίας: 1997–98, 1999–2000
* Σούπερ Καπ Ιταλίας: 1998
* Κύπελλο Κυπελλούχων Ευρώπης: 1998–99
* ΟΥΕΦΑ Σούπερ Καπ: 1999

**Ρεκόρ**

* Σέριε Α: Ο γηραιότερος παίκτης που έπαιξε σε έναν αγώνα, σε ηλικία 44 ετών και 38 ημερών (στον αγώνα της Λάτσιο εναντίον της Τζένοα, στις 11 Μαΐου 2008)
* ΟΥΕΦΑ Τσάμπιονς Λιγκ: Ο γηραιότερος παίκτης που έπαιξε σε έναν αγώνα, στα 43 χρόνια και 252 ημέρες (στον αγώνα της Λάτσιο εναντίον της Ρεάλ Μαδρίτης, στις 11 Δεκεμβρίου 2007)
* Γηραιότερος πρωτοεμφανιζόμενος για την Ίντερ

Παραπομπές
----------

1. ↑  European Super Cup 1993/94; at Footballsite
2. ↑  Arsenal frustrate Parma's "double hopes"; UEFA.com, 17 August 2001
3. ↑  Nicita, Maurizio (9 June 2000). «Peruzzi alla Lazio, adesso è fatta» (στα Italian). *La Gazzetta dello Sport* (RCS MediaGroup).. Ανακτήθηκε στις 2 July 2017.
4. ↑   (στα Italian) ﻿F.C. Internazionale Milano S.p.A. bilancio al 2002-06-30﻿ (Report). C.C.I.A.A..
5. ↑  «Un uomo in due maglie – Marco Ballotta tra Lazio e Parma» [A man in two shirts – Marco Ballotta between Lazio and Parma] (στα Italian). Stadio Tardini. 28 Μαρτίου 2014. Ανακτήθηκε στις 15 Ιανουαρίου 2016. CS1 maint: Μη αναγνωρίσιμη γλώσσα (link)
6. ↑  «29 gennaio 2006. Ballotta batte ogni record, Rocchi "rapina" tre punti» [29 January 2006. Ballotta breaks every record, Rocchi "snatches" three points] (στα Italian). Laziopolis. 29 Ιανουαρίου 2015. Ανακτήθηκε στις 15 Ιανουαρίου 2016. CS1 maint: Μη αναγνωρίσιμη γλώσσα (link)
7. ↑  «Marco Ballotta, una vita tra i pali» [Marco Ballotta, one life between the post] (στα Italian). Delinquenti del Pallone. 27 Μαρτίου 2015. Ανακτήθηκε στις 15 Ιανουαρίου 2016. CS1 maint: Μη αναγνωρίσιμη γλώσσα (link)
8. ↑  Ballotta sets new European record; UEFA.com, 18 September 2007
9. ↑  Age no barrier for Ballotta; UEFA.com, 26 October 2007
10. ↑  Losapio, Andrea (17 September 2008). «Ballotta lascia il Modena» (στα Italian). *Tutto Mercato Web*.. Ανακτήθηκε στις 9 October 2019.
11. ↑  Marco Ballotta torna in campo, stavolta da attaccante (Marco Ballotta returns to the pitch, this time as a forward); Calcio Blog (in Italian)
12. 1 2 3  «Ballotta story: "In campo anche a 50 anni! Alla Lazio i ricordi migliori"» [Ballotta's story: "Out there even why I'm 50! At Lazio the best memories"] (στα Italian). La Lazio Siamo Noi. 26 Οκτωβρίου 2014. Ανακτήθηκε στις 14 Ιανουαρίου 2015. CS1 maint: Μη αναγνωρίσιμη γλώσσα (link)
13. ↑  Camedda, Paolo (8 Οκτωβρίου 2019). «Giocatori più anziani Serie A: la classifica di tutti i tempi» [Oldest players in Serie A: the all-time ranking] (στα Italian). calcionews24.com. Ανακτήθηκε στις 9 Οκτωβρίου 2019. CS1 maint: Μη αναγνωρίσιμη γλώσσα (link)
14. ↑  «European Champion Clubs' Cup - Coaches / Players / Records» (PDF). UEFA.com. σελ. 143. Ανακτήθηκε στις 9 Οκτωβρίου 2019.
15. ↑  Capra, Filippo M. (19 Μαΐου 2017). «Ballotta a FcIN: "Inter, i soldi non-sono tutto. Icardi capitano? Secondo me..."» [Ballotta to FcIN: "Inter, money isn't everything. Icardi captain? In my opinion..."] (στα Italian). fcinternews.it. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Πολυμέσα σχετικά με το θέμα  Marco Ballotta στο Wikimedia Commons